Ohuhinnang. Esmane ja asendamatu vajadus tõhusa riigikaitse loomiseks on ohuhinnang. Kui riigikaitse eest vastutajatel ei ole põhjalikku arusaamist ohtudest riigi ja rahva püsimisele, ei saa loota, et nad oskaksid nende vastu kaitset luua. Seda lootusetust süvendab tõsiasi, et viieteistkümne aasta jooksul ei ole veel suudetud valmistada Eesti kaitseväe ja riigikaitseorganite korralduse seadust, mida nõuab Põhiseadus. Kui meie riigikaitse eest vastutajatel tõsiseltvõetav ohuhinnang on valmistatud, milles ma kahtlen, siis on see nii hästi salastatud, et sellest ei tea midagi riigikaitsjad isegi, rääkimata riigikogu liikmetest või rahvast. Paraku oleks see vist ainuke riigisaladus, mis ka meie vaenlastele teada ei ole.